text: MC-folket mødes i Esbjerg for 29. gang
  13 april 2017 kl. 11.02
  Skærtorsdag er der traditionen tro motorcykeltræf i Esbjerg. Torvet, gader og stræder fyldes af flere hundrede motorcykler i alle afskygninger.
  De mange bikere og motorcyklister kommer fra hele Jylland og har Esbjerg-træffet som en fast påsketradition. Esbjerg-motorcykelklubben MC Road Riders står for 29. gang for arrangementet, der første gang fandt sted i 1985. Under den såkaldte rockerkrig blev det store MC-træf i Esbjerg - i lighed med andre - aflyst i samråd med politiet.
  Klokken 15 skærtorsdag køres paradekørsel gennem byen med start fra Torvet.
  I år skal mange af de delltagende motorcyklister finde nye veje ind i Esbjerg. Det nye indkøbscenter "Broen" gør, at arrangørerne MC Road Riders anbefaler, at  deltagerne ikke benytter afkørslen ved Esbjerg Ø fra Motorvejen.
  Der vil være hjemmeværnsfolk posteret rundt i Esbjerg til at regulere. Ved ankomst fra havnesiden, skal man ikke dreje op af Jernbanegade og dernæst Havnegade, men fortsætte comkring 50 meter og  dreje af til Havnegade lige efter "Ingeniørerne" (bygning højre side).
  